དེ་ལ་ཡང་ཁག་ག་ལ་ཡོད།ཡུན་རིང་སྡུག་ཡུས་ཞུ་ས་མེད་པའི་མི་རྣམས་ནམ་རྒྱུན་སྲན་མ་མ་ཆོད་ཚེ་ནས་ཀྱི་སྟེང་དུ་རྒྱུག་པ་ཡང་དཔེ་རེད།འོན་ཀྱང༼བྱ་རོག་སོར་རྟོག་གི་དཔེ༽ཞེས་པ་ཞིག་འདུག་པ་འདི་ལ་འཕྲོད་སྙམ།གྲོགས་པོས་ཁ་སྔོན་བཤད་ན་དེ་ནི་གནའ་བོའི་རྒྱ་གར་གྱི་ཕྱི་ནང་གྲུབ་མཐའ་གཉིས་རྩོད་སྐབས་བསྟན་བཅོས་ལ་རིན་ཐང་ཡོད་མེད་ཀྱི་ཚད་འཇལ་དུ་བཏོན་པ་ཞིག་རེད་ལ།དོན་དུ་བྱ་རོག་ལ་སོ་ཡོད་མེད་རྩོད་པ་སྟེ་དོན་མེད་ཀྱི་རྩོད་པར་གོ་བ་ཡིན་ཟེར།འདི་ལ་རྒྱ་ཡི་གོ་བ་ལེན་སྟངས་ལྟར་ན་ལུའུ་ཞིན་གྱིས་བཤད་པའི།མེ་མདའ་དེ་སུས་ལག་ཏུ་བཟུང་སྟེ་སུ་ཞིག་བསད་སོང་བ་བརྟག་རྒྱུ་བསྐྱུར་ཏེ།ཏག་ཏག་མེ་མདའ་དེར་འོད་ཡོད་མེད་ལ་རྩད་བསྡུར་བྱེད་ཟེར་བ་དེ་དང་།འུ་ཚོ་བོད་ཀྱིས་བཤད་ན་འདྲེ་ཤར་ན་ཡོད་པ་མ་མཐོང་བར་གཏོ་ནུབ་ལ་འཕེན་ཟེར་བ་དེ་དང་འདྲ།ངས་བཤད་འདོད་པ་ནི།འོ་ན་ད་སྐབས་ཀྱི་པཎ་ཆེན་རིན་པོ་ཆེ་སྐུ་ཕྲེང་བཅུ་གཅིག་པ་ཡང་རིན་པོ་ཆེ་རྫུན་མ་ཡིན་པར་ཐལ།ཀྲང་ཐེ་ལེན་གྱི་དཔེ་རུ་འགྲོ་བའི་ཕྱིར།དེ་ལྟར་བཤད་ན་སྐྲག་ནི་ཞིག་རེད།འོན་ཀྱང་གནས་ལུགས་འདི་རེད།